**ฉบับที่ 28/2563 วันที่ 8 ธันวาคม 2563**

**“สคร. ติดตามการเบิกจ่ายงบลงทุนของรัฐวิสาหกิจ
ช่วงไตรมาสสุดท้ายของปี 2563 อย่างใกล้ชิด”**

**นายประภาศ คงเอียด ผู้อำนวยการสำนักงานคณะกรรมการนโยบายรัฐวิสาหกิจ (สคร**.)เปิดเผยว่า ณ สิ้นเดือนตุลาคม 2563 การเบิกจ่ายงบลงทุนของรัฐวิสาหกิจที่ สคร. กำกับดูแล 44 แห่ง ประกอบด้วย
การเบิกจ่ายงบลงทุนของรัฐวิสาหกิจในปี 2563 ของรัฐวิสาหกิจปีปฏิทิน (ตั้งแต่เดือนมกราคม – ตุลาคม 2563) จำนวน 10 แห่ง มีผลเบิกจ่ายสะสมจำนวน 102,389 ล้านบาท หรือคิดเป็นร้อยละ 99 ของกรอบลงทุนสะสม การเบิกจ่ายงบลงทุนของรัฐวิสาหกิจในปี 2564 ของรัฐวิสาหกิจ ปีงบประมาณ (ตั้งแต่เดือนตุลาคม 2563 – กันยายน 2564) จำนวน 34 แห่ง ซึ่งเริ่มดำเนินการแล้ว 1 เดือน มีผลเบิกจ่ายจำนวน 8,290 ล้านบาท หรือคิดเป็นร้อยละ 103 ของกรอบลงทุนสะสม และการเบิกจ่ายงบลงทุนของรัฐวิสาหกิจในปี 2563 ของรัฐวิสาหกิจ
ปีปฏิทิน (ตั้งแต่เดือนมกราคม – ตุลาคม 2563) จำนวน 10 แห่ง มีผลเบิกจ่ายสะสมจำนวน 102,389 ล้านบาท หรือคิดเป็นร้อยละ 99 ของกรอบลงทุนสะสม

**นางสาวปิยวรรณ ล่ามกิจจา ที่ปรึกษาด้านพัฒนารัฐวิสาหกิจ** กล่าวเพิ่มเติมว่า การเบิกจ่าย
งบลงทุนของรัฐวิสาหกิจในปี 2563 ของรัฐวิสาหกิจปีปฏิทิน ซึ่งมีผลการเบิกจ่ายงบลงทุนสะสมตั้งแต่เดือนมกราคม 2563 – ตุลาคม 2563 จำนวน 102,389 ล้านบาท หรือคิดเป็นร้อยละ 99 ของแผนการเบิกจ่ายลงทุนสะสม โดยผลการเบิกจ่ายงบลงทุนส่วนใหญ่มาจากรัฐวิสาหกิจที่มีโครงการลงทุนขนาดใหญ่ อาทิ โครงการปรับปรุงระบบส่งไฟฟ้าภาคตะวันตกและภาคใต้เพื่อเสริมความมั่นคง โครงการปรับปรุงระบบส่งไฟฟ้าบริเวณภาคใต้ตอนล่างเพื่อเสริมความมั่นคงระบบไฟฟ้า ของการไฟฟ้าฝ่ายผลิตแห่งประเทศไทย โครงการพัฒนาระบบส่งและจำหน่ายระยะที่ 1 ของการไฟฟ้าส่วนภูมิภาค และแผนปรับปรุงและขยายระบบจำหน่ายพลังไฟฟ้า ฉบับที่ 12 ปี 2560 – 2564 ของการไฟฟ้านครหลวง

**ผลการเบิกจ่ายสะสมของรัฐวิสาหกิจประจำปี 2563 ถึงเดือนตุลาคม 2563**

**(มกราคม 2563 – ตุลาคม 2563)**

|  |  |  |
| --- | --- | --- |
| **รัฐวิสาหกิจ** | **เบิกจ่ายจริงสะสม****(ล้านบาท)** | **ร้อยละเบิกจ่ายจริงสะสม/แผนเบิกจ่ายสะสม** |
| **ปีงบประมาณ (ต.ค. 62 – ก.ย. 63)****จำนวน 34 แห่ง (สิ้นสุดการดำเนินการแล้ว)** | 100,783 | 67% |
| **ปีปฏิทิน (ม.ค. 63 – ธ.ค. 63)****จำนวน 10 แห่ง (10 เดือน)** | 102,389 | 99% |
| **รวม 44 แห่ง** | 203,172 | 80% |

สำหรับการเบิกจ่ายงบลงทุนของรัฐวิสาหกิจปี 2564 ณ สิ้นเดือนตุลาคม 2563 ของรัฐวิสาหกิจปีงบประมาณซึ่งมีผลการเบิกจ่ายสะสม 1 เดือน (ตุลาคม 2563) สามารถเบิกจ่ายได้จำนวน 8,290 ล้านบาท หรือคิดเป็นร้อยละ 103 ของแผนการเบิกจ่ายลงทุน โดยรัฐวิสาหกิจที่มีโครงการลงทุนขนาดใหญ่ที่สามารถเบิกจ่ายเป็นไปตามเป้าหมาย อาทิ โครงการลงทุนขนาดใหญ่ที่ติดประเด็นทางเทคนิคและดำเนินการล่าช้ามาอย่างต่อเนื่องที่ สคร. ยังคงต้องติดตามดูแลอย่างใกล้ชิด ได้แก่ โครงการรถไฟความเร็วสูงไทย – จีน ระยะที่ 1 โครงการระบบรถไฟฟ้าชานเมือง (สายสีแดง) ของการรถไฟแห่งประเทศไทย โครงการพัฒนาท่าเรือแหลมฉบัง ระยะที่ 3 ของการท่าเรือแห่งประเทศไทย และโครงการทางพิเศษสายพระราม 3 – ดาวคะนอง –
วงแหวนรอบนอกตะวันตก ของการทางพิเศษแห่งประเทศไทย อย่างไรก็ตาม ก็มีโครงการลงทุนขนาดใหญ่
ที่สามารถเบิกจ่ายได้ดีกว่าเป้าหมาย ได้แก่ แผนงานปรับปรุงท่อเพื่อลดน้ำสูญเสีย แผนงานปรับปรุงระบบท่อประปาเพื่อเสถียรภาพของระบบจ่ายน้ำ ของการประปานครหลวง และโครงการรถไฟฟ้าสายสีส้ม ช่วงศูนย์วัฒนธรรม – มีนบุรี ของการรถไฟฟ้าขนส่งมวลชนแห่งประเทศไทย

**ผลการเบิกจ่ายของรัฐวิสาหกิจประจำปี 2564 ถึงเดือนตุลาคม 2563**

|  |  |  |
| --- | --- | --- |
| **รัฐวิสาหกิจ** | **เบิกจ่ายจริงสะสม** | **ร้อยละเบิกจ่ายจริงสะสม/แผนเบิกจ่ายสะสม** |
| **ปีงบประมาณ (ต.ค. 63 – ก.ย. 64)****จำนวน 34 แห่ง (1 เดือน)** | 8,290 | 103% |
| **ปีปฏิทิน (ม.ค. 64 – ธ.ค. 64)****จำนวน 10 แห่ง (เริ่มดำเนินการ ม.ค. 64)** | - | - |
| **รวม 44 แห่ง** | 8,290 | 103% |

 **นายประภาศ คงเอียด ผู้อำนวยการ สคร.** กล่าวสรุปว่า เมื่อวันที่ 13 พฤศจิกายน 2563
ในการตรวจเยี่ยม สคร. รัฐมนตรีว่าการกระทรวงการคลังยังคงให้ความสำคัญเรื่องการติดตามปัญหา
และอุปสรรคในการดำเนินโครงการลงทุนเพื่อให้รัฐวิสาหกิจเร่งรัดเบิกจ่ายงบลงทุนในช่วงที่เหลือของปี 2563 และในปี 2564 ให้เป็นไปตามเป้าหมาย โดย สคร. จะทำงานร่วมกับหน่วยงานต่างๆ ในการติดตาม
ผลการเบิกจ่ายงบลงทุน รวมทั้งจะได้มีการวางแผนเพื่อพิจารณาแหล่งเงินลงทุนที่เหมาะสมสำหรับโครงการโครงสร้างพื้นฐานของรัฐที่ยังต้องพัฒนาอีกจำนวนมากเพื่อสร้างขีดความสามารถทางการแข่งขันของประเทศอย่างต่อเนื่องต่อไป